આપને જણાવી દઇએ કે, પાટીદાર અગ્રણી અને પાસ આંદોલનના પ્રણેતા હાર્દિક પટેલે તાજેતરમાં ફરીએકવાર આંદોલનના નામે સરકાર સામે બાંયો ચઢાવી છે. આગામી 25 તારીખના રોજ તેઓ આમરણાંત ઉપવાસ પર બેસવાના છે તેવી જાહેરાત પણ કરવામાં આવી છે. ત્યારે આજરોજ હાર્દિક પટેલના નિવાસ સ્થાને એક ખાસ બેઠક યોજાઇ હતી જેમાં કોંગ્રેસના કેટલાક ધારાસભ્ય ખાસ હાજર રહ્યા હતા અને કેટલાક વિષયો પર વાતચીત પણ કરી હતી.